CELEX: 62008TN0513
Language: da
Date: 2008-11-25 00:00:00
Title: Sag T-513/08 P: Appel iværksat den 25. november 2008 af Kommissionen for De Europæiske Fællesskaber til prøvelse af dom afsagt den 11. september 2008 af Personaleretten i sag F-135/07, Smadja mod Kommissionen

21.2.2009   
            
            
               DA
            
            
               Den Europæiske Unions Tidende
            
            
               C 44/50
            
         Appel iværksat den 25. november 2008 af Kommissionen for De Europæiske Fællesskaber til prøvelse af dom afsagt den 11. september 2008 af Personaleretten i sag F-135/07, Smadja mod Kommissionen
   (Sag T-513/08 P)
   (2009/C 44/88)
   Processprog: fransk
   Parter
   
      Appellant: Kommissionen for De Europæiske Fællesskaber (ved K. Herrmann og D. Martin, som befuldmægtigede)
   
      Den anden part i appelsagen: Daniele Smadja (New Delhi, Indien)
   Appellantens påstande
   
               —
            
            
               Personalerettens dom af 11. september 2008 i sag F-135/07 ophæves.
            
         
               —
            
            
               Kommissionen frifindes
            
         
               —
            
            
               Det fastslås, at hver part bærer sine egne omkostninger i appelsagen såvel som i sagen for Personaleretten
            
         Anbringender og væsentligste argumenter
   Ved denne appel har Kommissionen nedlagt påstand om ophævelse af Personalerettens dom af 11. september 2008 i sag F-135/07, Smadja mod Kommissionen, hvorved Personaleretten annullerede Kommissionens afgørelse af 21. december 2006, hvorved hun blev indplaceret i lønklasse A * 15, første løntrin, som følge af dom afsagt af Retten i Første Instans den 29. september 2005 i sag T-218/02, Napoli Buzzanca mod Kommissionen.
   Til støtte for sin appel har Kommissionen fremsat ét enkelt anbringende vedrørende en retlig fejl ved fortolkningen af proportionalitetsprincippet.
   Kommissionen gør, idet den har opdelt anbringendet i tre led, følgende gældende:
   
               —
            
            
               Proportionalitetsprincippet kan ikke påberåbes, når der gælder vedtægtsbestemmelser, så som artikel 3 og 4 i vedtægten for tjenestemænd i De Europæiske Fællesskaber, der forbyder Kommissionen at træffe afgørelse om udnævnelser med tilbagevirkende kraft.
            
         
               —
            
            
               Proportionalitetsprincippet kan ikke medføre, at en dom afsagt af Retten i Første Instans mister sin retskraft
            
         
               —
            
            
               Proportionalitetsprincippet kan ikke påberåbes, når der gælder vedtægtsbestemmelser, så som artikel 5, stk. 5, i bilag XIII, sammenholdt med artikel 46, stk. 1, litra a), i vedtægten for tjenestemænd i De Europæiske Fællesskaber, der udelukker indplacering på et højere løntrin end løntrin 1.